tomron87/hebrew-wikipedia-sentences-corpus huggingface dataset:
ב־4 בנובמבר 2013 הוציאה חברת קולומביה אוסף של כל תקליטי דילן הכולל את 35 אלבומי האולפן של דילן, 6 אלבומים מהופעות חיות ואלבום של סינגלים ושירים אחרים שלא מצאו את מקומם באלבום עד הוצאה זאת.
על מנת לקדם את הוצאת האלבום הזה הוציאה לאור חברת קולומביה קליפ חדשני לשיר אותו יצרו הבמאי הישראלי וניה הימן והמפיק יוני בלוך, הקליפ איפשר לצופים להחליף בין 16 ערוצי טלוויזיה שבכולם דמויות עושות ליפ סינק לשיר.
בדצמבר 2013 זכה הקליפ לתואר קליפ השנה של המגזין "טיים".
ג'ו מאצ'ו ג'וניור - גיטרה בס
Like I Love You הוא שיר של זמר הפופ האמריקאי ג'סטין טימברלייק בהשתתפות צמד ההיפ הופ קליפס.
השיר הופק על ידי חברי הנפטונז פארל ויליאמס וצ'אד הוגו והוא נכלל באלבומו הראשון של טימברלייק, Justified, ויצא כסינגל הבכורה של טימברלייק ב-20 באוגוסט 2002. השיר זכה בעיקר לביקורות חיוביות והוא היה מועמד לפרס גראמי בקטגוריה "שיתוף הפעולה הטוב ביותר של ראפ ושירה", אך לא זכה.
לשיר בוצעו מספר גרסאות כיסוי.
בלטו מתוכן הגרסה של להקת האינדי הבריטית מקסימו פארק שביצעה אותו לרגל ציון 40 שנה ל-BBC רדיו 1, וכן גרסת בל X1 וגרסת רמיקס שיצרו הרכב הדיג'יים דיפ דיש.
מדינהתוארמכירות אוסטרליה (ARIA) פלטינה 70,000 הממלכה המאוחדת (BPI) זהב 400,000
"Like a Virgin" (בעברית: "כְּמוֹ בְּתוּלָה") הוא סינגל של הזמרת-יוצרת האמריקאית מדונה.
השיר יצא לאור ב-6 בנובמבר 1984 כסינגל הראשון מאלבום האולפן השני של מדונה, Like a Virgin.
השיר הופיע באלבומי אוסף נוספים של מדונה, The Immaculate Collection, שיצא בשנת 1990 ו-Celebration שיצא בשנת 2009.
השיר זכה לביקורות חיוביות והגיע למקומות גבוהים במצעדים רבים.
"Like a Virgin" הוא הסינגל הראשון של מדונה שהגיע למקום הראשון במצעד הבילבורד הוט 100. הווידאו קליפ השיר בוים על ידי במאית הווידאו קליפים מרי למברט.
וירד אל ינקוביק ביצע גרסה פארודית של השיר בשם "Like a Surgeon".
מקוםתאריםמכירותארצות הברית (RIAA)זהב1,900,000הממלכה המאוחדת (BPI)זהב925,000יפן (Oricon Charts)121,780דיגיטליארצות הברית (RIAA)240,000סיכוםאירופה1,500,000בכל העולם6,000,000
דונלד סמית' , ידוע בשם הבמה ליל ½ דיד (Lil' ½ Dead), הוא ראפר אמריקאי מלונג ביץ'.
הוא בן דודם של האמנים נייט דוג, סנופ דוג ובוץ' קסידי.
מקורו של שם הבמה שלו הוא מהדמות חצי מת בסרט "Penitentiary", שיצא בשנת 1979.
"Like a Prayer" (בעברית: "כְּמוֹ תְּפִלָּה") הוא סינגל של הזמרת-יוצרת האמריקאית מדונה, מתוך אלבום אולפן בעל אותו השם, Like a Prayer.
השיר יצא כסינגל המוביל מתוך האלבום ב-3 במרץ 1989, על ידי חברות התקליטים האחים וורנר וסייר רקורדס.
השיר נכתב והופק על ידי מדונה ופטריק לאונרד.
"Like a Prayer" היה לנקודת מפנה מבחינה מוזיקלית בקריירה המוזיקלית של מדונה, שכן הוא הציג גישה מוזיקלית בוגרת יותר מתוך רצונה לפנות לקהל בוגר יותר.
מבחינה לירית, השיר עוסק בילדה נלהבת שמתאהבת באלוהים והוא הופך להיות לדמות הגברית בחייה.
מבחינה מוזיקלית, "Like a Prayer" הוא שיר פופ רוק שמשלב מוזיקת גוספל וקולות רקע של מקהלה וגיטרת רוק.
המילים לשיר הן דו-משמעיות, כיוון שהן לא רק עוסקות בדת אלא הם מכילות גם רמיזות מיניות.
השיר זכה לשבחים רבים מטעם מבקרי המוזיקה ברחבי העולם ולהצלחה מסחרית אדירה; הוא הפך לאחד מהשירים המצליחים ביותר בקריירה של מדונה.
השיר הגיע למקום הראשון בארצות הברית ובכך הפך לשיר השביעי שלה לעשות זאת, ובנוסף הגיע למקום הראשון במדינות רבות נוספות ביניהן: אוסטרליה, קנדה, דנמרק, פינלנד, אירלנד, איטליה, ניו זילנד, נורווגיה, שוודיה והממלכה המאוחדת.
לסיכום, הפך השיר לשיר הנמכר ביותר לשנת 1989, ולאחד מהשירים הנמכרים ביותר בכל הזמנים.
ארגוןרשימהמיקוםמקורבילבורד"500 שירי הפופ הגדולים בכל הזמנים"6
הווידאו קליפ לשיר בוים על ידי מרי למברט ומתאר את מדונה כעדה לרצח של נערה אך אדם שחור שהיה נוכח במקום נעצר אף על פי שלא הוא ביצע את הרצח.
לאחר מכן מדונה הולכת לכנסייה ומתפללת לכך שיהיה לה את הכוח ללכת ולהעיד לטובת אותו אדם.
אם כי הקליפ גם עורר סערה רבה מפני שבאחת מהסצנות נראים צלבים בוערים באש.
בעקבות כך, הוותיקן גינו את הקליפ וגם משפחות וקבוצות קתוליות יצאו במחאה נגדו.
בנוסף אנשים רבים החרימו מוצרים של חברת פפסי שהשתמשו בשיר בשביל פרסומת שלהם, החרם הוביל לכך שפפסי ביטלה את החוזה שלהם עם מדונה, שבהמשך זכתה בפיצויים על ביטול החוזה עם פפסי.
מדונה ביצעה את השיר בחמישה מסיבובי ההופעות שלה שהאחרון מביניהם היה, "Rebel Heart Tour".
עם השנים הוא זכה לגרסאות כיסוי רבות ועם השנים גם לחקר ופרשנויות על ידי חכמי מוזיקה וחוקרים על תוכן השיר והקליפ.
השיר עצמו וכן גם האלבום ממנו לקוח בשיר נחשבו לנקודת מפנה בקריירה של מדונה מכיוון שאנשים ראו בה לראשונה גם אמנית ולא רק כוכבת פופ.
הצלחתו העצומה של השיר הובילה אותו למכור חמישה מיליון עותקים ובכך הפך לאחד מהשירים הנמכרים בהיסטוריה.
בסדרה "לא כולל שירות" בעונתה הראשונה ביצעה אלינור אהרון גרסה בעברית לשיר שכתבה נירית ירון בשם "כמו תפילה".
ב-2024, השיר זכה להצלחה מחודשת בעקבות הפקת גרסת מחודשת של השיר לסרט "דדפול & וולברין".
מקוםתאריםמכירותאוסטרליה (ARIA)פלטינה70,000איטליה (FIMI)זהב25,000ארצות הברית (RIAA)פלטינה 2×2,000,000הממלכה המאוחדת (BPI)זהב850,500גרמניה (BVMI)זהב250,000הולנד (NVPI)פלטינה100,000יפן (Oricon Charts)31,810ניו זילנד (RMNZ)זהב5,000ספרד (PROMUSICAE)זהב25,000צרפת (SNEP)כסף478,000שוודיה (GLF)פלטינה50,000שווייץ (IFPI Switzerland)זהב25,000דיגיטליארצות הברית (RIAA)1,100,000סיכוםבכל העולם5,400,000 מכירות + הזרמת מדיה בלבד
Like It (בעברית: לאהוב את זה) הוא שיר באנגלית שנכתב והולחן על ידי יוליה קריבה, ויקטור דרוביש ובוצע על ידי זנה.
השיר ייצג את בלארוס באירוויזיון 2019 בתל אביב, ישראל, לאחר שנבחר בגמר הלאומי הבלארוסי: "Belarus Decides 2019".
הגמר הלאומי התקיים ב-7 במרץ 2019 והשיר זכה לניקוד הגבוה ביותר - 69 נקודות מתוך 70 אפשריות.
הבמאי והכוריאוגרף האוקראיני, אנדריי צאר, ביים את הקליפ הרשמי של השיר.
בנוסף, צאר ביים את ביצוע השיר על בימת האירוויזיון.
צאר עבד בעבר על הביצוע של סבטלנה לובודה אשר ייצגה את אוקראינה באירוויזיון 2009. בין זמרי הליווי של זנה באירוויזיון נמצאות האחיות הרוסיות סופיה וראדמירה מנטולין.
האחיות הצעירות השתתפו בעבר במספר תחרויות: The Voice Russia, New Wave 2019, ועוד.
השיר התמודד בחצי הגמר הראשון של האירוויזיון ועלה לגמר מהמקום העשירי.
השיר הגיע למקום ה-24 מתוך 26 בגמר עם 31 נקודות.
הוא המיני-אלבום הראשון של הזמרת מדונה אשר יצא לאור ב-10 באוקטובר 1985 על ידי חברות התקליטים האחים וורנר–פיוניר וסייר רקורדס.
המיני-אלבום הופץ ביפן בלבד, אך הופץ גם בארצות הברית בשנת 2016 במסגרת "יום התקליט הבין-לאומי".
כמה עשורים לאחר צאתו, הצליח המיני-אלבום להתברג במקום ה-98 במצעד האלבומים העכשוויים של בילבורד.
המיני-אלבום כולל בתוכו שלוש גרסאות רמיקס לשיריה של מדונה משני אלבומיה הראשונים, Madonna ו-Like a Virgin.
בנוסף לכך, הוא כולל את הגרסה המקורית של השיר "Holiday", אשר לקוח מתוך אלבומה הראשון, Madonna.
הרמיקסים לשירים נעשו על ידי המפיק ג'ון "ג'ליבין" בניטז אשר עבד עם הזמרת בעבר.
המיני-אלבום לא זכה להצלחה רבה, אך כאשר יצא לאור מחדש בארצות הברית ב-2016 צבר תאוצה, והצליח להיכנס למקום החמישי במצעד האלבומים הפיזיים של בילבורד, למקום השלישי במצעד אלבומי הדאנס/אלקטרוני, ולמקום השמיני במצעד אלבומי ה-Tastemaker.
Like That (בעברית: כמו זה) הוא סינגל שהוקלט על ידי הראפרית האמריקאית דוג'ה קאט, בהשתתפות הראפר גוצ'י מיין, מתוך אלבום האולפן השני שלה, Hot Pink.
השיר יצא לאור ב-12 במאי 2020, על ידי חברות התקליטים קימוסבי רקורדס ו-RCA רקורדס, כסינגל השישי מתוך האלבום.
השיר הגיע למקום ה-23 במצעד השירים של ניו זילנד.
השיר נכתב על ידי דוג'ה קאט, ת'רון תומאס, גוצ'י מיין, לידיה אסרט, דוקטור לוק ויטי ביטס והופק על ידי דוקטור לוק גם כן.
במקור, יצא השיר כרצועה השישית מתוך האלבום Hot Pink, אך בהמשך הוחלט להוציא אותו כסינגל השישי מתוכו.
לבסוף, נשלח השיר לרדיו השירים האורבניים שבארצות הברית.
כמו כן, צבר השיר למעלה מ-85 מיליון השמעות בספוטיפיי.
האודיו הרשמי של השיר הועלה לערוץ היוטיוב של דוג'ה קאט ב-7 בנובמבר 2019. עטיפת האודיו היא ורודה תוך שניתן לראות את הכיתוב "Like That Ft.
נכון לאפריל 2020, מונה הצפיות של האודיו עומד על כ-40 מיליון צפיות.
השיר נחשב לפופולרי ברשת החברתית טיקטוק, יחד עם 3.8 מיליון סרטוני וידאו עם שיר זה.
קליפ המילים של השיר הועלה ליוטיוב ב-13 בנובמבר 2019, תוך שצבר למעלה מ-25 מיליון צפיות.
ב-25 ביוני 2020, יצא הקליפ הרשמי של השיר.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה 2×2,000,000ברזיל (Pro-Música Brasil)פלטינה40,000הממלכה המאוחדת (BPI)כסף200,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם7 בנובמבר 2019הזרמת מוזיקה • הורדה דיגיטליתקימוסבי • RCAארצות הברית12 במאי 2020רדיו קצבי עכשווי19 במאי 2020טופ 40 רדיו26 במאי 2020רדיו אורבני עכשווי
Like Blood Like Honey (בעברית: כמו דם כמו דבש) הוא אלבום הבכורה של הזמרת-יוצרת האמריקאית הולי ברוק.
האלבום יצא לאור ב-23 במאי 2006 על ידי חברות התקליטים האחים וורנר ו-Machine Shop Records.
ב-Allmusic זכה האלבום לדירוג של שלושה כוכבי זהב מתוך חמישה בסך הכול.
Like a Hurricane (בעברית: כמו סופה טרופית) הוא אלבום האולפן השלישי של הזמרת-יוצרת ההולנדית סי.
האלבום יצא לאור בשנת 1987, על ידי חברת התקליטים הנסה רקורדס.
בישראל יצא האלבום על גבי קלטת שמע בשנת 1987, על ידי חברת התקליטים הד ארצי.
כמו כן, יצא במדינה על גבי תקליט ויניל.
קאץ' את הסינגל הראשון מתוך האלבום "Are You Man Enough", אשר תיפקד גם כסינגל השישי במהלך הקריירה שלה.
השיר הפך ללהיט בינלאומי, שנכנס למקום החמישי במצעד השירים שבספרד וזאת, בנוסף לכך שנכנס למצעדים שבגרמניה, שווייץ וגרמניה.
בהמשך, הוציאה את השיר "Soul Survivor", כסינגל השני מתוך האלבום.
השיר הגיע אל המקום הראשון במצעד שבספרד, תוך שנכנס למצעד הסינגלים הבריטי.
הסינגל השלישי והאחרון מתוך האלבום "Good Guys Only Win in Movies", זכה להצלחה גם כן, כאשר הגיע למקום השישי במצעד השירים שבספרד.
הוא סינגל שהוקלט על ידי להקת ההיפ הופ האמריקאית Bone Thugs-n-Harmony, ביחד עם הזמרת-יוצרת האמריקאית מריה קארי והראפר באו וואו.
השיר יצא לאור ב-18 בינואר 2006, על ידי חברות התקליטים אטלנטיק רקורדס ואיילנד רקורדס, כסינגל מהאלבום, The Day After.
השיר הגיע למקום השישי במצעד השירים שבניו זילנד.
השיר נכתב על ידי שנטה האריס, קרייזי בון, לייזי בון, ג'יימס פיליפס, צ'ארלס סטרוגס, מריה קארי וג'רמיין דופרי והופק על ידי דופרי גם כן.
השיר קיבל ביקורות חיוביות מאוד ממגזינים ואתרי אינטרנט ומוזיקה שונים.
מגזין הבילבורד השווה את השיר לשירה הידוע של קארי "Breakdown", משנת 1998.
את הווידאו קליפ של השיר ביים כריס רובינסון שביים לקארי את הקליפ לשירה "I Know What You Want", שיצא בשנת 2003.
Like a Cat (בעברית: כמו חתולה) הוא המיני-אלבום השני של להקת בנות הקיי-פופ הקוריאנית AOA.
המיני-אלבום יצא לאור ב-11 בנובמבר 2014, על ידי חברת התקליטים FNC אנטרטיינמנט.
מתוך המיני-אלבום יצא הסינגל היחיד "Like a Cat".
ב-11 בנובמבר 2014, יום צאתו של המיני-אלבום, יצא מתוכו שיר הנושא שלו והסינגל הראשון והיחיד מתוכו "Like a Cat".
השיר הגיע למקום החמישי במצעד השירים הדיגיטליים של קוריאה הדרומית, תוך שהגיע למקום השביעי במצעד שירי העולם של בילבורד.
השיר נמכר בלמעלה מ-1,248,564 עותקים במדינה.
המיני-אלבום נמכר בלמעלה מ-29,588 עותקים בקוריאה הדרומית, ו-816 עותקים ביפן.
מקוםתאריםמכירותיפן (Oricon Charts)816קוריאה הדרומית (KMCA)29,588
"Like It Is" הוא סינגל שהוקלט על ידי התקליטן הנורווגי קייגו בשיתוף הזמרת השוודית זארה לארסון והראפר טייגה.
השיר יצא לאור ב-27 במרץ 2020, על ידי חברת התקליטים סוני מיוזיק, כסינגל שני מתוך האלבום Golden Hour.
השיר נכתב במקור על ידי הזמרת דואה ליפה והחבר הטקסי ג'רארד קונל לאלבום הבכורה שלה.
קטע מותך השיר הופיע לראשונה בעמוד האינסטגרם שלה ב-16 במאי, כשהשיר המלא דולף ב-26 במאי.
את השיר עצמו שמע קייגו לאחר ההדלפה והחליט לרכושו מליפה, לאחר הרכישה החליט קייגו לשתף פעולה עם הזמרת זארה לארסון והראפר וטייגה.
ב-24 במרץ 2020 הכריז קייגו במדיה החברתית שלו, כי אלבום האולפן השלישי שלו מוכן כבר, וכי הסינגל הראשי ייצא ביום שישי של אותו השבוע.
קייגו חשף גם על התקופה שלו בבית בשל התפרצות מגפת הקורונה וסיפר כי "נאשר חיובי בזמנים קשים אלה"; האתר אסטרונאוט טען שהודעות של קייגו הגיעה בתקופה בה אנשים בהסגר עצמי "מקווים להביא קצת אור בימי ההסגר האפלים האלה".
אזורתאריך יציאהפורמטחברת תקליטיםמקורעולם27 במרץ 2020הזרמת מוזיקה • הורדה דיגיטליתסוני מיוזיק
"Like a G6" הוא שיר משנת 2010 שנכתב ובוצע על ידי פאר איסט מובמנט, הקטרקס ודב, כאשר שני האחרונים השתתפו בשיר כאמנים אורחים.
זהו הסינגל המוביל מאלבום האולפן השלישי של הלהקה, Free Wired.
השיר הופק על ידי הקטרקס.
פזמון השיר מכיל סמפול של השיר Booty Bounce, של דב, אשר נכתב והופק גם הוא על ידי הקטרקס.
Like a G6 הגיע בשיאו לראש מצעד הבילבורד הוט 100 בארצות הברית, בו שהה במשך שלושה שבועות לא רצופים.
השיר הגיע גם לראש המצעדים בניו זילנד ובדרום קוריאה, והגיע לעשירייה הפותחת באוסטרליה, קנדה, בלגיה, הולנד, תאילנד, בריטניה, שוודיה, שווייץ וסלובקיה.
השיר היה לסינגל הראשון של אמנים אסייתים-אמריקאים שהגיע למקום הראשון בבילבורד הוט 100, וכן הראשון של אמנים ממוצא אסייתי שהגיעו להישג זה מאז הסינגל Sukiyaki של קיו סאקמוטו בשנת 1963.
ה-"G6" שבשיר Booty Bounce, שסומפל ב-Like a G6, נוצר כשמפיקי השירים, הקטרקס, חיפשו חריזה לשורה "Sippin' sizzurp in my ride, like Three 6", בהתייחס לשיר "Sippin 'on Some Sirrup" משנת 2000 של להקת ההיפ-הופ ת'רי 6 מאפיה.
הם בחרו ב-"G6", שהתייחס למודל המטוס הפרטי Gulfstream IV, המכונה "G4".
הקליפ, שביים מאט אלונזו ונערך על ידי תומאס אנקלס, פורסם לראשונה ביוטיוב וב-Vevo ב-2 ביוני 2010. השורה "sippin' sizzurp" והמילה "slizzed" מצונזרות בחלק מהערוצים.
הקליפ עוקב אחר אישה בשמלה אדומה (אריקה אוקאמפו) אוספת חברה ממסעדה והולכת לחנות משקאות, ככל הנראה לקראת מסיבה.
סצנה מאוחרת יותר מציגה את האישה וחברותיה במסיבה, כאשר הקטרקס, דב וחברי להקת פאר איסט מובמנט מופיעים גם הם בסצנה זו.
בסצנה האחרונה מופיעים חברי פאר איסט מובמנט עולים למטוס Gulfstream IV למחרת בבוקר.
Lil Kim Season (בעברית: העונה של ליל קים) הוא המיקסטייפ הרביעי של הראפרית ליל קים, אשר יצא ב-28 במרץ 2016 על ידי I.R.S Records.
על יציאת המיקסטייפ הכריזה קים לראשונה קודם לכן.
כמה שעות לפניי יציאתו התראיינה קים למגזין בילבורד ואמרה כי היא התרחקה במשך תקופה מהמוזיקה בשביל לטפל בביתה אך כעת שהיר גדלה הרשתה לעצמה קים לחזור למוזיקה וטעה כי היא מה שהניעה אותה להמשיך לעשות מוזיקה.
המיקסטייפ קיבל ביקורות מעורבות ממבקרי המוזיקה, תוך שחלקן היו שליליות וחלקן חיוביות.
ג'ן יאמטו מ-"The Daily Beast" כתבה: "ליל קים ציינה שהיא מתכוונת לחזור בגדול ואספה לכך שיתופי פעולה אך לא בטוח שזה נראה כך".
Like a Champion (בעברית: כמו אלוף או כמו אלופה) הוא שיר שהוקלט על ידי הזמרת-יוצרת האמריקאית סלינה גומז, מתוך אלבום הבכורה שלה, Stars Dance.
השיר הופץ בפורמטים של הזרמת מוזיקה והורדה דיגיטלית.
השיר נכתב על ידי דניאל ג'יימס, לאה הייווד, פיטר תומאס, ביבי רקסה, מארק מיירי ולירוי סיבלס והופק על ידי דרים-לאב ותומאס.
השיר הוא שיר דאנסהול, השלב בתוכו סוגות שונות כמו רגאיי, סוקה וכולי.
ההפקה תוארה כהפקה שמשלבת בתוכה את עולם המוזיקה הלטיני, היות שיש בשיר צלילים לטיניים.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-21 מיליון השמעות.
האודיו של השיר הועלה ליוטיוב ב-23 ביולי 2018, חמש שנים לאחר צאתו, תוך שהצליח לצבור למעלה מ-390 אלף צפיות.
עם זאת, בשנת 2013, הועלה אודיו לא רשמי של השיר, שהצליח לצבור למעלה מ-640 אלף צפיות.
אודיו שלישי של השיר, הועלה ביולי 2018 גם כן, אך זכה להצלחה פחות מקודמיו.
גומז ביצעה את השיר בסיבוב ההופעות Stars Dance Tour.
ב-28 בנובמבר 2013 ביצעה גומז את השיר כחלק מסט שירים במופע המחצית של ליגת ה-NFL בחג ההודיה.
Like I Do (בעברית: כמו שאני עושה) הוא שיר של הזמרת כריסטינה אגילרה אשר יצא כסינגל הרביעי מתוך אלבומה השישי, Liberation, בהשתתפות הראפר גולד-לינק.
השיר יצא לאור ב-7 ביוני 2018, על ידי חברת התקליטים RCA רקורדס.
לשיר לא יצא וידאו קליפ רשמי, אך יצא לו קליפ מילים בערוץ היוטיוב הרשמי של אגילרה כשבועיים לאחר צאת השיר.
השיר היה מועמד לפרס גראמי בקטגוריית "ביצוע הראפ המלודי הטוב ביותר" בטקס פרסי גראמי ה-61.
שם המצעד (2018) מיקום שיא מצעד השירים האינדונזיים הדיגיטליים (LIMA) 2
אזור תאריך יציאה פורמט חברת תקליטים מקור עולם 7 ביוני 2018 הזרמת מוזיקה • הורדה דיגיטלית RCA
Like Ooh-Ahh (מסוגנן באותיות גדולות) הוא סינגל הבכורה של להקת הבנות הדרום קוריאנית טווייס.
השיר יצא לאור ב-20 באוקטובר 2015, על ידי JYP אנטרטיינמנט, כסינגל המוביל מתוך המיני-אלבום הראשון שלהן, The Story Begins.
השיר נכתב והולחן על ידי ה-Black Eyed Pilseung וסם לואיס.
הן הוציאו את האלבום #Twice, אשר כלל גרסאות קוריאניות ויפניות של חמישה שירים, ובהם "Like Ooh-Ahh".
המילים לגרסה היפנית נכתבו על ידי ינאאל.
"Like Ooh-Ahh" הוא שיר דאנס-פופ הכולל אלמנטים של היפ-הופ, רוק ו-R&B.
את השיר כתבו והפיקו ה-Black Eyed Pilseung וסם לואיס, שהפיקו בעבר את השיר "Only You" של מיס איי.
ב-20 באוקטובר 2015 עלה הקליפ הרשמי של השיר לערוץ היוטיוב הרשמי של JYP אנטרטיינמנט.
הקליפ בוים על ידי צוות ההפקה נייב (קים יונג ג'ו ויו סונג וו).
בקליפ, נמצאות חברות הלהקה בבית חולים המלא בזומבים.
למרות זאת, חברות הלהקה כמעט ולא מבחינות בהם וממשיכות לרקוד ולשיר.
הקליפ מסתיים כאשר נשמעות פעימות הלב של אחד מהזומבים, והוא הופך בחזרה לאדם.
ב-11 בנובמבר 2016, הגיע הקליפ ל-100 מיליון צפיות ביוטיוב, ובכך נעשתה טווייס ללהקת הבנות הדרום קוריאנית הרביעית שהגיעה להישג זה, ולראשונה לעשות זאת עם קליפ בכורה.
בהמשך, הפכה Twice ללהקת הבנות הדרום קוראנית הראשונה שהגיעה ל-200 מיליון צפיות בשלושה קליפים, כאשר "Like Ooh-Ahh" הגיע לרף זה ב-2 בנובמבר 2017.
מקוםתאריםמכירות סטרימינג יפן (RIAJ) זהב 50,000,000
את הווידאו קליפ לשיר "Like a Prayer" שיצא לאור על ידי הזמרת-יוצרת האמריקאית מדונה ביימה במאית הווידאו קליפים האמריקאית מרי למברט.
הקליפ שלו צולם באולפני ראלי בהוליווד ובגבעות סן פדרו שביימה בעבר את "Borderline", "Like a Virgin" (1984), "Material Girl" (1985) ו-"La Isla Bonita" (1987).
מדונה רצתה שזה יהיה יותר פרובוקטיבי מכל מה שעשתה קודם לכן; לשם כך, היא התייחסה לגזענות והעמידה פנים שהקליפ עוסק בזוג בין-גזעי שנרצח על ידי הקו קלוקס קלאן, אף על פי ששינתה את דעתה והחליטה לכלול נושא פרובוקטיבי נוסף, אך כזה שעומד בקנה אחד עם הקונוטציות הדתיות של השיר.
לאחר שהאזינה לשיר מספר פעמים, החליטה מדונה על נושאו הסופי ולמברט עזרה לה לממש אותו.
הקליפ מתחיל כשמדונה הופכת עדה לשוד ולרצח של אישה צעירה בידי אנשים לבנים (מפאת "עליונות לבנה"), כשהיא מפוחדת מכדי להגיב.
גבר שחור, שראה את האירוע גם כן, רץ לעזור לה, אך הרוצחים בורחים בדיוק כשהמשטרה מגיעה; הם חושדים בטעות שהוא הרוצח ועוצרים אותו.
לפני שהם נמלטים, הרוצחים האמיתיים מעיפים מבט מאיים לעבר מדונה, שבורחת מזירת הפשע ונמלטת לכנסייה, שם היא נתקלת בפסל דמוי אדם קדוש.
עם תחילת הבית הראשון היא מתפללת מולו, שנראה כאילו הוא בוכה, ולאחר מכן נשכבת על ספסל וחולמת חלום שבו היא נופלת לריק.
לאורכו של הקליפ, ניתן לראות צלבים בוערים ; דבר שהוביל להד תקשורתי בכל רחבי העולם והפך את הקליפ לאחד מהקליפים השנויים במחלוקת בכל הזמנים.
במהלך טקס פרסי הווידאו קליפים של MTV לשנת 1989 , זכה הקליפ של "Like a Prayer" בפרס בקטגוריית, "בחירת הצופים".
במרוצת השנים, הוכתר הקליפ לאחד מהקליפים החשובים ביותר בכל הזמנים ברשימות שפורסמו במגזינים וכתבי עת שונים כדוגמת אנטרטיינמנט ויקלי, בילבורד, NME, ו-Parade, באתרים שונים נכתב שהוא "הקליפ השנוי במחלוקת ביותר שיצא בכל הזמנים".
בשנת 2015, נכלל ברשימת "20 הקליפים השנויים ביותר במחלוקת אי פעם" של NME ודורג במקום הראשון.
הקליפ של "Like a Prayer" צולם באולפני ראלי בהוליווד ובגבעות סן פדרו; שכונה בתוך העיר לוס אנג'לס, קליפורניה.
בבימויה של במאית הווידאו קליפים האמריקאית מרי למברט.
שאר הצוות כלל את סטיבן פוסטר כצלם, ג'ון טרוורס כעורך, מרלין סטיוארט כמעצבת התלבושות, שרון אורק כמפיקה, פרדי דה מאן כמנהל ההפקה וליאם פיליפס כעוזר בהפקה.
מדונה רצתה שזה יהיה יותר פרובוקטיבי מכל מה שעשתה קודם לכן; לשם כך, היא התייחסה לגזענות והעמידה פנים שהקליפ עוסק בזוג בין-גזעי שנרצח על ידי הקו קלוקס קלאן, אף על פי ששינתה את דעתה והחליטה לכלול נושא פרובוקטיבי נוסף, אך כזה שעוה בקנה אחד עם הקונוטציות הדתיות של השיר.
למברט, לעומת זאת, הגתה רעיון אחר, שכן היא חשה שהנושא של הקליפ צריך לעסק באקסטזה, בדת ובמיניות בפרט.
לאחר שדנו על נושא הקליפ, החליטו לפעול לפיה.
היא הצהירה מאוחר יותר ש"בתת-מודע, הרבה אנשים הבינו את זה וידעו שמדובר בנושא שמעורר זעם רב".
בקליפ הוצגה גם עלילת משנה שבה מדונה עדה לרצח; סיטואציה שלימים הופכת למניע של מיניות ואקסטזה דתית.
היא הגיעה למסקנה שאף על פי שהיה בו קצת עצב, הסוף היה יותר "אופטימי".
בסצנה האחרונה מוצגים כולם לפי הסדר בדומה לסיום של מחזה בתיאטרון.
השחקן לאון רובינסון גילם את "הקדוש" בהשראת מרטין דה פורס; המכונה גם "הקדוש של המטאטא".
דה פורס היה נזיר דומיניקני שידוע בזכות חיי הפרישות שחי, ומספר ניסים המיוחסים לו.
מרטין דה פורס נולד בלימה כילד מחוץ לנישואין לאב שהיה אציל ספרדי ואם שחורה שהייתה שפחה משוחררת, ומוצאה מפנמה.
בשל העוני ששרר במשפחתו, נשלח בגיל 15 לעבוד כנער משרת במנזר דומיניקני.
מרלין סטיוארט, ששיתפה פעולה בעבר עם מדונה ב-"Material Girl" (1985), הייתה מעצבת התלבושות בקליפ.
בסצנה הראשונה לבשה מדונה מעיל שהיה שייך לסטיוארט ושיש לו, לדבריה, משמעות דתית, ובשאר הקליפ היא לבשה שמלה בצבע חום מבית, Western Costume Co.
היא ציינה שהשימוש בבגד הוא "סמלי" וכי המטרה היא לעורר ו"לדחוף את הגבולות".
היא המשיכה: "[מדונה] נהגה ללבוש הלבשה תחתונה כבגדי יומיום.
אז מצאתי את השמלה המדהימה הזו שבתוכה כתוב השם "נטלי ווד", עבור מי שהיא נוצרה עבורו.
באותה התקופה, אנשים נהגו לעצב חליפות והיה שם של [הידוען] בפנים.
זה הולבש כמו תחתונים, אך זה היה דומה לשמלה בגלל הדרך שהם ייצרו אותה [סוג מסוים של בגדים]".
הצילומים של הקליפ נמשכו ארבעה ימים, עם יום אחד נוסף שהוקצה לצילום מחדש של כמה סצנות.
במקור, למברט לקחה יציקות של פניו, ידיו ורגליו של רובינסון כדי ליצור את הפסל הקדוש שישמש כתפאורה, מכיוון שהשחקן גילם רק את הסצנות בהן קם הפסל לתחייה, לכאורה.
עם זאת, במהלך הפוסט-פרודקשן גילתה למברט שהפסל לא דומה לשחקן, אז היא ביקשה ממנו להצטלם מחדש, במטרה לתקן את אותן הסצנות.
לבסוף, הוא נאלץ להיות הפסל וזאת, בנוסף לכך שאיפרו אותו בצורה מקצועית.
זמן קצר לאחר מכן, הוא התראיין והצהיר: "קודם כל, לא הבנתי כמה קשה לעמוד זקוף בלי לזוז.
שנית, כשחקן יש לך אנרגיה עצבנית, ומה שהתבקש ממני היה האנטיתזה המוחלטת לכך".
בינואר 1989, התאריך שבו הקליפ טרם צולם במלואו, הודיעה חברת המשקאות פפסיקו כי חתמה על חוזה בגובה חמישה מיליון דולרים עם מדונה, במסגרתו תצולם פרסומת שתשודר בטלוויזיה בחסותה.
את הפרסומת תכננו לשדר לעיתים במסגרת סיבוב ההופעות, "Like a Prayer World Tour", שהיה צריך להתקיים בסמוך ליציאתו של האלבום, Like a Prayer.
מדונה רצתה לנצל את הפרסומת כדי לפרסם את "Like a Prayer" ברחבי העולם לפני תאריך היציאה הרשמי שלו (הפעם הראשונה שדבר כזה נעשה בתעשיית המוזיקה), ופפסיקו הייתה צריכה להרוויח מכך פרסום עולמי גם כן, בשל פופולריותה של הזמרת.
אלן פוטאש, ראש מחלקת הפרסום של החברה, הצהיר כי "הבכורה חסרת התקדים של הסינגל המיוחל הזה תגרום לכך שפפסיקו תדורג במקום הראשון בתודעת הצרכנים".
מדונה, שתיארה את הפרסומת כ"מאוד מתוקה ומאוד סנטימנטלית", העירה שבהתחלה, חשה חששות לגבי הפרויקט, אך לאחר מספר פגישות היו לה תומכים רבים והיא תיארה את הסיטואציה כ"נוגעת ללב".
על אף שבהתחלה היא סירבה לרקוד ולשיר, היא שינתה את דעתה לאחר שפגשה את הכוריאוגרף וינס פטרסון, אך סירבה לומר את המילה "פפסי".
בפרסומת בת שתי דקות, בבימויו של ג'ו פיטק ושמה "Make a Wish", מדונה חוזרת אחורה בזמן לזיכרונות ילדותה.
ניתן לראותה כשהיא יושבת על ספה לובשת גוזייה ומכנסיים שחורים ובשערה הכהה ישנו פס בלונדיני.
היא אוחזת בידה פחית פפסי וצופה בהקרנה בשחור-לבן של יום הולדתה השמיני.
בשלב מסוים, דברים משתנים ופתאום הילדה בהקרנה (בגילומה של השחקנית היידי מרשל), תופסת את מקומה של מדונה, שמצטרפת להקרנה.
הילדה משוטטת ללא מטרה בחדרה של הזמרת, בזמן שהאחרונה רוקדת עם חברי ילדותה לפי הקצב של השיר ברחוב ובתוך בר.
לאחר מכן, היא רוקדת בתוך כנסייה מוקפת במקהלה, בעת שהילדה מוצאת את הבובה הישנה שלה; למדונה מצטרפים האנשים הנוכחים בכנסייה, וכולם רוקדים ושרים יחדיו.
לפתע, נפסקת המוזיקה בפתאומיות והדמויות חוזרות למקומן המקורי.
ברגע כיבוי הנרות, הילדה הקטנה מביטה במצלמה ומסתכלת לכיוונה של מדונה שיושבת על הספה בביתה, ואומרת לה "קדימה, תביעי משאלה" ("go ahead make a wish"), וממשיכה לכבות את הנרות שעל עוגת יום ההולדת שלה.
טיזר באורך שלושים שניות הוצג ב-22 בפברואר במהלך קדם טקס פרסי הגראמי ה-31. לבסוף, ב-2 במרץ, הפרסומת שודרה בשלמותה בתוכנית "משפחת קוסבי" (1984–1992) של NBC; אחת מסדרות הטלוויזיה הפופולריות ביותר באותה התקופה.
היא שודרה בארבעים מדינות ולפי ההערכות צפו בה כ-250 מיליון איש ברחבי העולם; טוד מקנזי, דובר החברה, אמר שהם מתכננים לשדר אותה באירופה, אסיה, אוסטרליה ואמריקה הצפונית.
לטענתו של בוב גארפילד מ-Advertising Age, "מטורקיה ועד אל סלוודור וכל עיר בארצות הברית, כ-500 מיליון עיניים היו דבוקות למסך" בעת שידור הפרסומת.
לדברי לסלי סבן מווילג' ווייס, אירוע זה תואר כ"אבן דרך ביכולות הגלובליות של עידן הרפרודוקציות האלקטרוניות; עידן החוגג את השאיפות הפאן-תרבותיות של משקאות קלים בשילוב כוכבי פופ".
הפרסומת הופצה בשנת 2017, כאשר הועלתה לערוץ היוטיוב של היוטיובר גבריאל אזקייל.
"Like a Prayer" הוצג בבכורה עולמית ב-MTV ב-3 במרץ 1989, יממה לאחר שידור הפרסומת של פפסי.
הוא שודר לעיתים תכופות בערוץ וזכה לפרסום חסר תקדים ברחבי העולם.
עם זאת, הוא עורר סערה וקבוצות דתיות כולל הוותיקן, קראו להחרים אותו ולעצור את שידורו ופרסומו.
בכתבה שפורסמה בשנת 2010 לכבוד פרק בסדרת הטלוויזיה Glee שהוקדש עבור מדונה, דובר על הצלחתו באותן השנים בהן יצא.
את הקליפ תיארו כ"חילול השם", כמו גם "תועבה", בשל המסרים שהוא כלל אודות הנצרות.
כתוצאה מהחרמתו ברחבי העולם, היו מדינות בהן נאסר לשידור (בדומה לפרסומת עם חברת פפסי), בעוד שהיו מדינות בהן הותר לשידור.
מעבר לנושאים הדתיים בהם עוסק הקליפ, הוא גם עוסק באקסטזה ומיניות, דבר נוסף שעורר מחלוקת.
את "Like a Prayer" צילמו בצבעים חמים (כתום-צהוב), אך ישנם חלקים בהם צבעים קרים מאפיינים אותו גם כן.
במרוצת השנים, נכלל בפלייליסטים ומצעדי קליפים שונים, כמו גם העובדה שדורג כקליפ השני הגדול ביותר בכל הזמנים על פי VH1 (כשמלפניו ניצב "Thriller" של מייקל ג'קסון).
באפריל 2019 הופץ הקליפ לרמיקס של השיר ברזולוציית 720p (עם זאת, הוא לא הועלה לערוץ היוטיוב הרשמי של מדונה).
במהלך הנפילה, היא פוגשת באישה שמאיצה בה לעשות את "המעשה הנכון" (בנוגע לשוד והרצח שראתה).
בעת המפגש עם האישה, זו אוחזת במותניה של מדונה וזורקת אותה לשמיים.
לאחר מכן, מדונה מתעוררת מהחלום לכאורה, והחלק השני של הקליפ מתחיל.
לאחר שמדונה סבורה שהיא קמה מהחלום (דבר שאינו נכון), היא מביטה בפסל הקדוש, שהופך לאדם השחור שראתה קודם לכן.
היא מנשקת את רגליו וזה בתגובה, מפיל זר ורדים אדומים (הרמז לדמו של ישו), מנשק את מצחה ויוצא מהכנסייה.
בעקבות זאת, היא לוקחת פגיון וחותכת בטעות את ידיה.
לאחר מכן, מוצגות סצנות שלה רוקדת ושרה בשדה פתוח עם צלבים בוערים, בסגנון קו קלוקס קלן, סצנה ארוטית בינה לבין הקדוש, ועוד אחת שבה היא מוקפת במקהלה בכנסייה.
לקראת הסוף, היא מתעוררת, הולכת לתחנת המשטרה ומצהירה שאותו האדם השחור חף מפשע; המשטרה משחררת אותו.
בסוף הקליפ, היא רוקדת לצד הצלבים הבוערים וכל המשתתפים בו משתחווים כשהווילונות נסגרים.
הקליפ של "Like a Prayer" עורר סערה בכל רחבי העולם וגרר הד תקשורתי רב-ממדים.
לאחר שהוצג בבכורה עולמית ב-MTV, קבוצות דתיות ברחבי העולם, כולל הוותיקן, מחו מיד וטענו שמדובר ב"חילול השם" באמצעות דימויים נוצריים.
אותן הקבוצות קראו לקיים חרם לאומי על רשתות המזון המהיר קנטאקי פרייד צ'יקן (KFC), טאקו בל ופיצה האט, חברות בנות של פפסי ופפסיקו.
גם איגוד המשפחות האמריקאי (AFA), ראה את זה כפוגעני, ומנהל הארגון, הכומר דונלד וילדמון, טען שהיא "לעגה לנצרות", בניגוד לפרסומת, שהציגה את מדונה "כמודל לחיקוי נקי ובריא".
האפיפיור יוחנן פאולוס השני, עודד חרם באיטליה ואסר את שידור המוזיקה והתמונות שלה שם.
כמו כן, מחאות של ארגונים קתוליים שונים הובילו לכך שרשת השידור הממלכתית האיטלקית (RAI) וחברת וורנר מיוזיק גרופ (WEA) לא שידרו את הקליפ.
עם זאת, ליז רוזנברג, דוברת האחים וורנר רקורדס, הכחישה את העובדות הללו והבטיחה שתחנות הרדיו באותה המדינה לא מצאו כל סיבה לא לשדר את הקליפ.
מקנזי אמרה שהחברה אינה מודעת לתוכן שלו, אך היא תמשיך לשדר את הפרסומת בכל מקרה בשל "התגובה החיובית שקיבלה" והסבירה את ההבדלים בין הפרסום שלה לבין השקפותיה האמנותיות של מדונה.
בדומה לכך, קרול רובינסון, דוברת MTV נטוורקס, אישרה שהערוץ ימשיך לשדר את הקליפ, שהיה לאחד המבוקשים ביותר בהיסטוריה.
עם זאת, ב-6 באפריל, פפסי נכנעה למחאות וביטלה את שידורי הפרסומת בטלוויזיה, כמו גם את החסות לסיבוב ההופעות הבא שלה; בהקשר זה הצהירה מקנזי: "כשאתה משדר פרסומת שמבלבלת אנשים, או מעצבנת אותם, הגיוני למגר את זה".
מדונה שמרה על המקדמה של חמישה מיליון הדולרים שהובטחו לה במסגרת החוזה.
כנגד המחאות, הצהירה מדונה: "אמנות צריכה להיות שנויה במחלוקת" והסבירה שכוונתה הייתה לספר סיפור על טוב ורע ולעזור לזולת.
לאון רובינסון ביקר לרעה את המחאות, אך הודה ש"מדובר בקליפ לא טיפוסי [שידוע היה שיגרום למהומה].
לאנשים תמיד יהיה מה להגיד.
ברור שאם אתה תרקוד על גבעה כשמאחוריך שלל צלבים בוערים, מישהו יגיד על כך משהו".
בריאיון נוסף למגזין Smash Hits הצהירה מדונה:
על אף המחלוקת, הקליפ של "Like a Prayer" זכה לביקורות חיוביות בעיקר מטעם מבקרי המוזיקה ברחבי העולם.
לדוגמה, ג'יימי פורטמן מ-Schenectady Gazette סבר שהוא עשוי להיות "פגיע להאשמות של פרובוקטיביות בוטה בשילוב מין ודת", בעוד דייוויד רוזנטל מ-Spokane Chronicle הצהיר שזה "נאה מאוד מבחינה ויזואלית".
עדנה גונדרסן מ-USA Today לא הבינה את המחלוקת ואמרה "[מדונה] היא ילדה טובה בקליפ.
סטיבן הולדן מניו יורק טיימס טען שמדובר "בדבר מעניין, מרגש ומצחיק" והודה שזה התעלה על הקליפים הקודמים שלה.
בהמשך, הוסיף שהוא כולל "מערבולת של דימויים קדושים הקשורים גם לחיי היומיום".
אלישיה אדג'ובי מהעיתון Metro הכריזה שהוא "מסמל בצורה מושלמת את האומץ שפופ יכול וצריך לייצג".
כריס וילמן מלוס אנג'לס טיימס תיאר אותו כשיר אהבה, שאין בו ניבולי פה, ושיבח את הסטיגמטה שבו.
הוא הגיע למסקנה שזהו "סיפור גאולה בסיסי למדי".
פיל קלור מ-Record-Journal סבר כי "על אף שמאפיין [זה] גזעני – האישה הלבנה נותנת חיים לגבר השחור; האישה הלבנה מצילה את הגבר השחור – הקליפ בהחלט ראוי לגינוי, כיוון שיש בו מעין ניצול של סמל הרוע [הצלבים הבוערים של הקו קלוקס קלאן] וזאת, במטרה למכור עותקים".
גריל מרקוס טען שהקליפ מאיים על "האמונות המובנות מאליהן של מיליוני אנשים".
גרהאם קריי מ-Third Way העיר שמדונה "נהנית לצלם תמונות נוצריות ולהפוך אותן לאופנה, לעיתים קרובות בניגוד ישיר לאמונות המוסריות הנוצריות, [...] כדי לעורר את הרגשות הסוערים שיש אצל כולם".
רנדי טרבורלי כתב ש"מדונה רקדה בקליפ בידיעה שהוא הולך לעורר מחלוקת בכל רחבי העולם".
הקליפ של"Like a Prayer" נכלל במספר רשימות סוף שנה של השירים הטובים ביותר שפורסמו במרוצת השנים.
"Like a Prayer" הוכתר לאחד מהקליפים המשודרים ביותר בטלוויזיה בשנת 1989 ב-MTV.
במהלך טקס פרסי הווידאו קליפים של MTV לשנת 1989 זכה בפרס בקטגוריית, "בחירת הצופים"; הוא הועמד בקטגוריה הראשית, "קליפ השנה".
באותו הערב, זכתה מדונה בשלושה פרסים נוספים בקטגוריות "הבימוי הטוב ביותר", "הניהול האמנותי הטוב ביותר" ו"הצילום הטוב ביותר".
בטקס פרסי המוזיקה החדשה לשנת 1989 הוא הועמד בקטגוריה "קליפ השנה", אך לא זכה בפרס.
במסיבת הזוכים בסקר Smash Hits שאירעה בשנת 1989, הוא הועמד בקטגוריות "קליפ הפופ הטוב ביותר", אך לא זכה בתואר לבסוף.
בשנת 1990, הועמד בקטגוריית "סינגל הדאנס הטוב ביותר" בטקס פרסי המוזיקה האמריקאית שאירע באותה השנה.
לאחר מכן, הוכתר ל"שיר המבוצע ביותר" מטעם האגודה האמריקאית למלחינים, מחברים ומוציאים לאור (ASCAP).
בטקס פרסי ג'ונו שאירע באותה השנה, הועמד בקטגוריית "הסינגל הבינלאומי של השנה".
לבסוף, הועמד בטקס פרסי בחירת הילדים של ניקלודיאון בקטגוריית "שיר אהוב".
בשנת 2001, נכנס להיכל התהילה של MVPA ועל כך זכה בפרס מטעם האיגוד עצמו.
שנהארגוןפרסתוצאהמקור1989פרסי הווידאו קליפים של MTVקליפ השנהבחירת הצופיםפרסי המוזיקה החדשהקליפ השנהמסיבת הזוכים בסקר Smash Hitsקליפ הפופ הטוב ביותר1990פרסי המוזיקה האמריקאיתסינגל הדאנס האהוב ביותרפרסי מוזיקת פופ של ASCAPהשיר המבוצע ביותרפרסי ג'ונוהסינגל הבינלאומי של השנהפרסי בחירת הילדים של ניקלודיאוןשיר אהוב2001פרסי MVPAפרס היכל התהילה
כמה סוציולוגים, מוזיקולוגים וחוקרים הציעו פרשנויות שונות לקליפ ולהשפעתו ההיסטורית.
אלן מאטז, אחד המחברים של The Madonna Companion: Two Decades of Commentary (1999), ציין שכאשר מדונה נכנסת לכנסייה בהתחלה, השורה " מבוצעת; הוא קישור זאת לנשים ממזרח הארלם בניו יורק המכנות את הכנסייה שלהן "הבית של אמא".
על כן, הוא גרס שהזמרת מתייחסת לעצמה כאל עוד אחת מנשות הארלם, אך גם כאלה שחוזרת לכנסייה שלה.
יש שסברו שמאטז התייחס למזרח הארלם, כיוון שמדובר במקום עם רמת הפשע הגבוהה ביותר במנהטן.
השכונה סובלת מבעיות חברתיות רבות, ובהן אחוז האבטלה הגבוה ביותר בניו יורק, הריון של נערות, איידס, שימוש גבוה בסמים, חסרי בית, ואחוז חולי אסתמה גבוה פי חמישה מהממוצע בארצות הברית; דברים המוצגים בקליפ של "Like a Prayer".
דירקס, מחבר הספר Culture/power/history (1994), חקר את ההיבט האלוהי שהוצג בקליפ וטען שהנקודה החשובה ביותר בנרטיב היא כאשר מדונה חולמת שהיא נופלת מהשמיים, שכן הכוונה היא לכך שהיא "לא מעמידה את עצמה במקום של גואלת, אך מדמיינת את עצמה כאחת".
בספרו Madonna's Drowned Worlds (2004), טען סנטיאגו פוז-הרננדז שהאישה השחורה שתופסת את מדונה בחלומה היא סמל לאלוהות, שכן היא עוזרת לה לקבל את ההחלטה הנכונה, לכאורה.
הוא גם הסביר שהדמיון והקשר הפיזי בין שתי הנשים פירושו שהאלוהות הפנימית של מדונה היא שהצילה אותה.
עבור האקדמאי רוברט מקווין גרנט, הסצנה שבה ידיה נחתכות בטעות הייתה ייצוג של סטיגמטה, שסימנה את תפקידה הקריטי של מדונה בנרטיב.
בהמשך, הוסיף שהיה ניתן לראות זאת בבירור כאשר זו יצרה קשר עין עם הקורבן שנתפס על לא עוול בכפו.
פרייה ג'רמן-איבנס, מחברת שותפה של Madonna's Drowned Worlds, ציינה שניתן לשמוע שהאישה מבקשת עזרה בשורה "כשאתה קורא בשמי, זה כמו תפילה קטנה" ("When you call my name, It's like a little prayer"); היא הוסיפה שהוא לא מסוגל להגן עליה, ובכך מוצג כישלונו של האל בהצלתה.
לדברי המחברת, המבט בין חבר הכנופיה למדונה היה מעין התגודדות של "גברים לבנים".
אונס/רצח נשים, גברים לבנים מאשימים גברים שחורים; נשים נאנסות/נרצחות כיוון שהן מסתובבות ברחובות בלילה ובכל זאת, גברים שחורים נכלאים".
נושאים נוספים שציין מאטז כללו את הצלבים הבוערים, שלדעתו מדגישים ומעצימים את זירת הפשע של רציחותיהם של ג'יימס ארל צ'ייני, אנדרו גודמן ומייקל שוורנר, המוצגים בסרט דרמת הפשע האמריקאי "מיסיסיפי בוערת" (1988).
כאשר מדונה רוקדת עם המקהלה על מזבח הכנסייה, מצטרף אליה ילד שחור.
זו הייתה התייחסות לאדם היחיד שהפגין נגד הרציחות בקו קלוקס קלאן בסרט.
עבור המחבר, זה היה סמל לכך שהמחאה שלו, כמו האידאולוגיה הועברה למדונה.
קרול בנסון ציינה שהסצנות הארוטיות בין הקדוש השחור לזמרת, כמו גם צילומי הפרצופים המופתעים שלהם, הצלבים הבוערים וסימני העין המדממת, הוכיחו כי מספר פעמים בהיסטוריה, גברים שחורים נענשו על כמיהות וחשקים כלפי נשים לבנות.
גרנט הדגיש כי זה המקום שבו המסר של שוויון גזעי נראה בצורה הברורה ביותר.
בסקירה נוספת, פרופסור מורי דין סבר שכאשר הווילון נופל מטה והסצנה משתנה ומציגה את מדונה כשהיא מחייכת בין הצלבים הבוערים, הקליפ מקבל משמעות נוספת: היא הופכת לגיבורה ולכן הסצנה משדרת העצמה נשית.
אזורתאריך יציאהפורמטחברת תקליטיםמקורארצות הברית23 בפברואר 1989פרימיירה מקומיתהאחים וורנר • מאבריקכלל העולם3 במרץ 1989פרימיירה עולמית (MTV)צרפתמרץ 1989פרימיירה מקומיתארצות הברית13 בנובמבר 1990וידאו קליפ8 ביוני 1999DVD3 בינואר 2006הוצאה מחודשת29 בספטמבר 200926 באוקטובר 2009אינטרנט
"Like an Animal" (בעברית: "כמו חיה") הוא סינגל שהוקלט על ידי להקת הרוק האיטלקית פיקד ג'קס.
הוא יצא לאור באופן עצמאי ב-22 בפברואר 2023. ייצג את סן מרינו באירוויזיון 2023, שהתקיים בליברפול שב, לאחר שזכה ב-Una voce per San Marino.
Una voce per San Marino בהפקת RTV (SMRTV) היה הקדם הלאומי של סן מרינו לאירוויזיון 2023. ב-20 באוגוסט 2022 פתחה SMRTV את תקופת הגשת המועמדויות להשתתפות באירוע.
סמוך לסיומה חשפה רשות השידור כי כ-1,000 אמנים הגישו את מועמדותם.
כולם הוזמנו לאודישן פרטי בתיאטרון טיטאנו שבעיר סן מרינו.
הם סוננו ל-70 משתתפים על ועדת שופטים מקצועית, ונקראו קבוצת ה"אמנים הזרים".
אליהם הצטרפו 32 אמנים ("אמנים מקומיים") שהוזמנו על ידי רשות השידור של סן מרינו להשתתף בתחרות.
באמצעות ארבעה מקצים שונים וסבב גלגל הצלה נבחרו עשרים ושניים האמנים שישתתפו בגמר ה-Una voce per San Marino.
שתי זמרות אזרחיות סן מרינו העפילו לגמר באופן אוטומטי.
כאמנים זרים הצטרכו פיקד ג'קס לעבור את שלבי האודישנים המקדימים של הקדם בטיטאנו.
ב-20 בפברואר הוכרזו כחלק מ-104 המשתתפים המרכיבים את הקדם הלאומי.
"Like an Animal" השתתף במקצה השלישי, שם שובץ להופעה האחרונה.
הוא העפיל לשלב הגמר, ששודר ב-25 בפברואר.
לאחר ספירת הקולות הוכרז השיר כזוכה במקום הראשון.
ליטא שובצה למחצית השנייה של חצי הגמר השני, שיתקיים ב-11 במאי 2023.
סן מרינו שובצה כמדיה ה-11, אחרי גאורגיה ולפני אוסטריה.
ב-11 במאי 2023 ביצעה הלהקה את "Like an Animal" על בימת חצי הגמר השני של אירוויזיון 2023. היא נכשלה בניסיון להעפיל לגמר התחרות, שהתקיים ב-13 במאי.
"Like Crazy" הוא שיר של הזמר הדרום קוריאני ג'ימין מלהקת BTS, שיצא לאור כסינגל השני מתוך אלבום הבכורה שלו, Face, ב-24 במרץ 2023. שתי גרסאות, אשר הופקו על ידי פידוג וגוסטלופ, הוקלטו עבור השיר: אחת בקוריאנית והשנייה באנגלית.
השיר זכה להישג כשיר הסולו הקוריאני עם הכניסה הגבוהה ביותר במצעד הסינגלים הבריטי - המקום השמיני, ועקף את שירו הקודם, "Set Me Free Pt.
2", שנכנס למצעד במקום ה-30. בנוסף, זהו השיר הראשון בביצוע אמן סולו קוריאני שהגיע למקום הראשון במצעד הבילבורד הוט 100.
מבחינה מוזיקלית, השיר הוא רצועת סינת'פופ בהשראת סרט באותו השם משנת 2011, וכולל דיאלוג בהשראת הסרט שניתן לשמוע בתחילתו ובסופו.
מבחינה לירית, הגרסה הקוריאנית של "Like Crazy" מדברת על ההבנה של אובדן אדם אהוב וסירוב להתעורר מהמציאות הזו, בעוד שהגרסה האנגלית מתייחסת לנטל הכוכבים ולפחד לאבד את עצמך.
הרצועה מספרת סיפור של שברון לב וניסיון להיאחז במשהו שמתפרק.
בווידאו קליפ הנלווה לשיר נראה ג'ימין יושב לבדו במטבח, ולאחר מכן נגרר ביד בלתי נראית למתחם מועדון שבו הוא שותה וחוגג עם חברי מועדון אחרים ושר את השיר בשירותים של המועדון.
בסוף הקליפ חוזר ג'ימין למטבח.
השיר הגיע היישר אל המקום הראשון במצעד הבילבורד הוט 100 ב-8 באפריל 2023. זה השיר ה-66 שהגיע היישר אל המקום הראשון בתולדות המצעד, והראשון בביצוע אמן סולו קוריאני שהגיע למקום הראשון במצעד.
זהו השיר בעל הכניסה הגבוהה ביותר למצעד בביצוע אמן סולו קוריאני.
הוא החליף את שירו הקודם של ג'ימין, "Set Me Free Pt.
מדינהתוארעותקיםארצות הברית (RIAA)פלטינה1,000,000יפן—3,308קנדה (Music Canada)זהב40,000
"Like I Do" הוא סינגל של המפיקים המוזיקליים דייוויד גטה, מרטין גריקס וברוקס .
נכון לספטמבר 2023, השיר הושמע למעלה מ-453 מיליון פעמים בספוטיפיי, ולמעלה מ-127 מיליון פעמים ביוטיוב.
אזורתוארמכירותאוסטריה (IFPI Austria)זהב15,000קנדה (Music Canada)פלטינה80,000דנמרק (IFPI Danmark)זהב45,000צרפת (SNEP)פלטינה200,000גרמניה (BVMI)זהב200,000איטליה (FIMI)פלטינה50,000נורווגיה (IFPI Norway)פלטינה60,000פולין (ZPAV)פלטינה20,000הממלכה המאוחדת (BPI)זהב400,000ארצות הברית (RIAA)זהב500,000
אזורתאריךפורמטגרסהחברת תקליטיםהערותעולמי 22 בפברואר 2018 הורדת מוזיקהמקוריתWhat a Music 8 ביוני 2018 רמיקסים
"Lil Bit" הוא סינגל של אמן ההיפ הופ האמריקאי נלי וצמד מוזיקת הקאנטרי האמריקאי פלורידה ג'ורג'יה ליין.
השיר מופיע כסינגל המוביל באלבום האולפן השמיני של נלי, Heartland.
נכון לאוקטובר 2023, השיר הושמע למעלה מ-223 מיליון פעמים בספוטיפיי, ולמעלה מ-36 מיליון פעמים ביוטיוב.
גרסה מחודשת של השיר (רמיקס FGL) מופיעה במהדורת הדלוקס של אלבום האולפן החמישי של פלורידה ג'ורג'יה ליין, Life Rolls On.
אזורתוארעותקים (RIAA)פלטינה 3×3,000,000קנדה (Music Canada)3× פלטינה240,000
"Like That" הוא שיר של הראפר האמריקאי פיוצ'ר, המפיק המוזיקלי האמריקאי מטרו בומין והראפר האמריקאי קנדריק לאמאר.
הוא יצא לאור ב-22 במרץ 2024, באמצעות פריבנדז, בומינאטי וורלדווייד, אפיק רקורדס וריפבליק רקורדס, כרצועה השישית מתוך אלבום האולפן המשותף של פיוצ'ר ומטרו בומין, We Don't Trust You.
השיר הגיע היישר אל המקום הראשון במצעד בילבורד הוט 100; זו הפעם השלישית שקנדריק ופיוצ'ר מגיעים להישג זה, הראשונה של מטרו כאמן, והשלישית שלו כמפיק, לאחר "Bad and Boujee" ו-"Heartless".
ב-6 באוקטובר 2023 הוציא דרייק את השיר "First Person Shooter" כחלק מהאלבום For All the Dogs, עם הראפר ג'יי קול, בו האחרון מזכיר את שניהם ואת קנדריק לאמאר כ"שלושת הגדולים" של מוזיקת הראפ.
עם זאת, בסופו של השיר, דרייק לא כלל את לאמאר כשאמר שהוא וקול בלבד אמורים להיחשב לגדולים ביותר בכל הזמנים.
בנוסף, דרייק קרא בעקיפין למטרו בומין בדצמבר 2023 "צייצן מחקן" לאחר שהאחרון פרסם קליפ בטוויטר שכוון אליו.
ב-"Like That", לאמאר הגיב ישירות למילים אלו על ידי אזכור לשיר "First Person Shooter" ושם האלבום For All the Dogs, תוך אזכור לספר האימה "בית כברות לחיות שעשועים" (1983).
הראפר אף הוציא את דרייק וקול מהרעיון של "שלושת הגדולים" כיוון שהוא לבדו תופס את המקום הזה, לדבריו.
בשיר דגימות משני שירים: "Everlasting Bass" (1986) של רודני-או וג'ו קולי ו-"Eazy-Duz-It" (1989) של איזי אי.
"Like That" דורג על ידי אנג'ל דיאז מבילבורד כשיר השלישי הטוב ביותר ב-We Don't Trust You, תוך שנכתב שהרצועה היא "היפ-הופ בצורתו הטהורה" והיא תוארה כ"תזה של האלבום".
אנדרו סאצ'ר מ-BrooklynVegan טען שההופעה של לאמאר מרגישה "כמו אירוע" בכך שהוא מופיע "ללא שטויות" ברצועה.
קארל לאמאר מבילבורד חשב שלאמאר הופיע ברצועה עם "ויטריול" תוך שהוא מוסר "בית נפיץ".
אלכסנדר קול מ-HotNewHipHop תיאר את ההפקה כמושלמת עבור פיוצ'ר, ש"גולש על הרצועה בהתחלה ובסוף".
כתב עתרשימהמיקוםמקורבילבורד50 השירים הטובים ביותר של 2024 (עד כה): רשימת צוות9
פרסתאריךקטגוריהתוצאהמקורפרס המוזיקה של MTV אירופה10 בנובמבר 2024שיתוף הפעולה הטוב ביותרפרס המוזיקה של בילבורד12 בדצמבר 2024שיתוף פעולה מובילשיר ראפ מובילפרסי הווידאו קליפים של MTV11 בספטמבר 2024שיר הקיץפרס גראמי26 בינואר 2025ביצוע הראפ הטוב ביותרשיר הראפ הטוב ביותרפרס המוזיקה האמריקאית26 במאי 2025שיר היפ-הופ אהובפרס ה-BET9 ביוני 2025פרס בחירת הצופהשיתוף הפעולה הטוב ביותר
"Lil Boo Thang" הוא סינגל של הראפר האמריקאי פול ראסל , שיצא בהוצאת חברת התקליטים אריסטה רקורדס ב-18 באוגוסט 2023. השיר מופיע במיני-אלבום הראשון שלו, .
בשיר קיימות דגימות מהשיר "Best of My Love" של The Emotions .
נכון לספטמבר 2024, השיר הושמע למעלה מ-30 מיליון פעמים ביוטיוב, ולמעלה מ-291 מיליון פעמים בספוטיפיי.
"Like What U See" הוא סינגל של הזמרת הישראלית נועה קירל, שיצא לאור ב-14 בפברואר 2025.
העבודה על השיר החלה בארצות הברית לפני פרוץ מלחמת חרבות ברזל.
אחת הכותבות של השיר הייתה נאיקה , זמרת וכותבת ממוצא האיטי-צרפתי, שנולדה במיאמי.
עם זאת, נאיקה דרשה להסיר את קרדיט הכתיבה שלה מהשיר, מחשש שהזיהוי עם זמרת ישראלית יפגע בתדמית שלה ואף איימה בתביעה על קירל ואנשיה כדי לוודא ששמה לא יופיע.
כתוצאה מכך, שמה הוסר מהקרדיטים, והיא ויתרה על התמלוגים המגיעים לה מהשיר.
השיר עוסק בנושאים של ביטחון עצמי, העצמה אישית וקבלה עצמית.
השיר משלב אלמנטים של פופ לטיני.
הקליפ הרשמי של השיר פורסם בערוץ היוטיוב של קירל במקביל ליציאת הסינגל.
הקליפ צולם מחוץ לישראל והושקעו בו מעל ל-250,000 דולר.
"Like I'm Gonna Lose You" הוא סינגל של הזמרת-יוצרת האמריקאית מייגן טריינור בשיתוף פעולה עם הזמר-יוצר האמריקאי ג'ון לג'נד, שיצא ב-23 ביוני 2015 בהוצאת חברת התקליטים אפיק רקורדס.
השיר מופיע כסינגל הרביעי של אלבום האולפן הראשון של טריינור, Title.
השיר נכתב על ידי קטלין סמית', מייגן טריינור וג'סטין ויבר, והופק על ידי כריס גלבודה.
השיר היה מועמד לפרס המוזיקה האמריקאית לשנת 2016 בקטגוריית שיתוף הפעולה של השנה, וכן בפרסי המוזיקה של iHeartRadio לשנת 2016 בקטגוריית שיתוף הפעולה הטוב ביותר.
נכון ליוני 2025, השיר הושמע למעלה מ-914 מיליון פעמים ביוטיוב, ולמעלה מ-1.2 מיליארד פעמים בספוטיפיי.
Link Aggregation (מילולית: צירוף חיבורים) (לעיתים נקרא Port Trunking או Ethernet trunk) הוא מונח בתקשורת מחשבים המשמש כשם הנפוץ למימוש תקן IEEE 802.3ad.
התקן המאפשר חיבור של מספר כבלי Ethernet במקביל לצורך הגדלת רוחב הפס.
Link Aggregation היא שיטה זולה להגדלת רוחב הפס של חיבור רשת מסוים מעבר למגבלות הטכנולוגיות של מדיית התקשורת ואמצעי התקשורת הנפוצים ברשתות מקומיות מסוג Ethernet מבלי להחליף את רכיבי הרשת ומדיית התקשורת.
LinkedIn (תעתיק בעברית: לינקדאין) היא רשת חברתית מקוונת שנועדה ליצירת קשרים מקצועיים ועסקיים בין משתמשיה.
החברה הוקמה בדצמבר 2002, כאשר אתר הרשת הושק במאי 2003 והוא בבעלות "תאגיד לינקדאין" (LinkedIn Corporation Ltd).
נכון לינואר 2022 רשומים באתר כ-680 מיליון משתמשים.
במאי 2011 הונפקה החברה בנאסד"ק, תחת הסימול "LNKD".
ב-13 ביוני 2016 החברה נרכשה על ידי מיקרוסופט והמניות נמחקו מהבורסה.
בדצמבר 2016 השלימה חברת מיקרוסופט את רכישת לינקדאין תמורת 26 מיליארד דולר.
בדצמבר 2002 הוקמה החברה על ידי ריד הופמן, בסיוען של כמה חברות השקעה נוספות, בהם קרנות הון הסיכון סקויה קפיטל וגריילוק.
הופמן – שהיה עד אותה עת סמנכ"ל בחברת PayPal והשקיע במספר חברות מעמק הסיליקון – שימש כמנכ"ל החברה בארבע שנותיה הראשונות.
בשנת 2007 עבר לתפקיד יו"ר החברה.
בשנת 2003 הושק אתר החברה, ובשנותיה הראשונות של החברה צמיחתה הייתה איטית.
בשנת 2005 השיקה החברה מספר שירותים, ביניהם אפשרות לחברות לפרסם באתר רשימת משרות, וכן להציג באתר פרסומות.
בשנת 2007 החלה החברה להפוך לרווחית, כאשר עד אותה עת נרשמו ברשת כ־15 מיליון חברים.
במהלך 2009 התמנה ג'ף ויינר, שהיה אחד הבכירים ביאהו, למנכ"ל החברה.
בשנת 2011 עברה החברה את רף 100 מיליון החשבונות הרשומים ברחבי העולם.
באותה שנה לינקדאין ביצעה הנפקה ראשונה לציבור וגייסה 353 מיליון דולר.
באפריל 2015 החברה רכשה את חברת lynda.com העוסקת בלמידה מקוונת בכ-1.5 מיליארד דולר.
בשנת 2016 רכשה חברת מיקרוסופט את לינקדאין בעבור סכום המוערך ב-26.2 מיליארד דולר.
בשנת 2017 דיווחה החברה על כ־500 מיליון חשבונות רשומים מכ־200 מדינות.
לינקדאין מדגישה את הקשרים המקצועיים בין חבריה, ובהם חיבורים, למשל, בין מעסיקים פוטנציאלים לעובדים פוטנציאלים, ובין עסקים ללקוחות פוטנציאליים.
מאחר שלינקדאין משמשת מעסיקים רבים, היא נמצאת בשימוש רב יחסית גם בקרב חברות B2B (עסק לעסקים).
הרשת מאפשרת למשתמשיה ליצור פרופיל אישי, מעין קורות חיים, בו הם יכולים להציג את ניסיונם המקצועי, ידע, כישורים ויכולות מקצועיות על ידי סיכומים תמציתיים של המשרות בהן מועסק והועסק המשתמש, תיאור התמחויות מקצועיות, רקע לימודי והישגים בלימודים, והצגת המלצות מעסיק.
כדי להרחיב את מעגל המקושרים של כל משתמש, קשרי המשתמשים בלינקדאין מדורגים לפי קרבה.
דירוג זה מאפשר למשתמשים לבסס קשרים חדשים עם משתמשים שאינם מקושרים אליהם ישירות.
משתמשים יכולים להיעזר ביישומים המוצעים בלינקדאין על מנת לחלוק מידע ולשתף פעולה עם אחד או יותר מהחברים המקושרים אליהם.
בעזרת יישומים אלה ניתן להציג מצגות, לאחסן מסמכים, לדון על נושאים או פרויקטים משותפים, לקשר לבלוגים כדי להציג עדכונים, לאתר עמיתים באזור איתם אפשר להיפגש, ולעניין את המשתמשים המקושרים ברשימת ספרים אותם המשתמש קורא.
לעיתים מפתחת לינקדאין כלים שונים לשימוש של חלק מקהלי היעד שלה, למשל, מספר אפשרויות שנוצרו במטרה לשמש פרילנסרים.
לינקדאין פיתחו יכולת ניתוח סמנטית-טקסונומית שמאפשרת לתאר מקצועות כפי שהם משתקפים בהוויה העכשווית של העולם העסקי, למצוא מילים נרדפות לתיאור מקצועות וכישורים ולנתח מגמות.
בתחילה, יכולת זו הועלתה תחת הכינוי SKILLS והייתה פתוחה לקהל המשתמשים.
נכון לדצמבר 2013, אי אפשר לראות את תוצאות הניתוח עצמו, אולם החברה הכניסה תכונה חדשה המאפשרת "לאשר כישורים" של אנשים אחרים.
תוצאות "אישור הכישורים" מופיעות בפרופיל של המשתמש שלגביו מאשרים את המקצוע או הכישורים, במטרה לייצר סוג של "עדות באמצעות חוכמת המונים" לגבי תחומי ההתמחות של אותו משתמש.
קבוצות בלינקדאין מורכבות מקהילות משתמשים בעלות מכנה משותף מקצועי או עסקי, ומאופיינות לפי קטגוריות של ארגון, קשר מקצועי, בוגרי מוסד להשכלה גבוהה, ומשתתפי כנס.
משתמשים יכולים ליצור קבוצות או להצטרף לקבוצות קיימות.
הקבוצות בלינקדאין מאפשרות לקהילות חבריה לפתח דיונים, לפרסם הודעות וכיוצא בזה.
כל קבוצה משמשת כפורום כך שכל משתמש בקבוצה מסוימת יכול ליצור קשרים עם משתמשים אחרים השייכים לאותה קבוצה, לפרסם הודעות או להגיב עליהן, לשאול ולהשיב על שאלות.
הודעות ושאלות המתפרסמות בקבוצה נשלחות בדוא"ל לכל משתמשי הקבוצה, בהתאם להגדרות המשתמש.
עמודים ארגוניים בלינקדאין מהווים מעין "אתרי תדמית" עבור ארגונים, חברות ומוסדות אקדמיים.
באמצעות עמוד ארגוני יכול ארגון לגייס עובדים, להקים קמפיינים, לפרסם תוכן ולחלוק סיפורים מחיי היום יום בחברה.
העמודים הארגוניים שונים בלינקדאין במקצת מאשר שאר הרשתות החברתיות בכך שעמוד ארגוני בלינקדאין אינו יכול לשלוח הודעות במסנג'ר.
מכיוון שבלינקדאין קיים שוק של מחפשי עבודה ושל מחפשי קידום מקצועי, חברות השמה ואנשי משאבי אנוש נעזרים בלינקדאין כדי לגייס עובדים.
הקבוצות הן אחת הדרכים לפרסום מודעות דרושים, אך פניות נעשות גם באופן אישי למשתמשים המתאימים לעבודה מסוימת.
היות שבלינקדאין המשתמשים מקושרים זה לזה בדרגות קרבה שונות, מגייסים יכולים לפנות למועמדים פוטנציאליים בהיקף רחב, אותם הם יכולים למצוא דרך מקושרים ישירים או דרך חיפוש באתר.
גם מחפשי עבודה חדשה משתמשים בלינקדאין באותו הקשר.
האתר מאפשר למשתמשים לשווק את עצמם בעיני המגייסים.
בפרופיל האישי עצמו ניתן להציג כישורים והישגים, אך גם השתתפות פעילה בקבוצות ויצירת רשת מקושרים ענפה תורמים לשיווק האישי.
Lioness: Hidden Treasures (בעברית: לביאה: אוצרות חבויים) הוא אלבום האוסף הראשון של זמרת הג'אז היהודיה-אנגליה איימי ויינהאוס שיצא לאור לאחר מותה ב־2 בדצמבר 2011.
האלבום כולל את הסינגל הראשון, "Body and Soul", בשיתוף טוני בנט.
האלבום יכלול גם סינגל שני שיצא לאור לאחר מותה, "Our Day Will Come".
ב-31 באוקטובר 2011, הודיעו באתר הרשמי של איימי ויינהאוס על יציאתו של אלבום אוסף, כך גם פרסמו את תמונת העטיפה ואת רשימת השירים.
המפיקים רמי סלאם ומארק רונסון שיתפו פעולה יחד, בהסכמה משותפת של משפחת ויינהאוס.
ציטוט נוסף של רמי סלאם על אלבומה של איימי:
מקוםתאריםמכירותבריטניה (BPI)פלטינה 3×900,000 מכירות + הזרמת מדיה בלבד
ה-Linux Standard Base (LSB) הוא פרויקט משותף של מספר הפצות לינוקס הפועלות תחת קרן לינוקס ומטרתו לתקנן את מבנה המערכות בלינוקס, כולל את היררכיית מערכת הקבצים הנמצאת בשימוש במערכת ההפעלה גנו/לינוקס.
ה-LSB מתבסס על תקינת POSIX, SUS ותקנים פתוחים אחרים, אך מרחיב אותם במספר מקרים.
הסמכת תאימות לתקן ה-LSB יכולה להיות מוענקת למוצר מסוים על ידי תהליך הסמכה מתאים.
תקן ה-LSB מתקנן, לדוגמה: ספריות סטנדרטיות, מספר פקודות ויישומי עזר שמרחיבים את תקן POSIX, צורתה של היררכיית מערכת הקבצים, רמות ריצה (runlevels), מערכת ההדפסה ותוספות חיוניות נוספות למנהל החלונות X.
הפקודה זמינה במערכות רבות על מנת לקבל פרטים על גרסת ה-LSB.
במקרים אחרים, ניתן להפוך את הפקודה לזמינה על ידי התקנת החבילה lsb-release.
Linac 2 הוא מאיץ חלקיקים ליניארי הנמצא במרכז לחקר פיזיקת חלקיקים CERN, ומהווה את המאיץ הראשון בשרשרת המאיצים של CERN עבור חלקיקים תת-אטומיים טעונים או של יונים (פרוטונים או גרעיני עופרת) המשמשים בניסויים המתבצעים במקום זה.
מקור הפרוטונים הוא בקבוק של גז מימן בהתחלה של Linac 2. המימן עובר דרך שדה חשמלי כדי ליינן אותו (להוציא ממנו את האלקטרונים) ולהשאיר רק פרוטונים שייכנסו למאיץ.
עד שהפרוטונים מגיעים לקצה השני, הם מגיעים לאנרגיה של 50 MeV (חמישים מגה אלקטרון וולט).
מוציאים את אלומות הפרוטונים מבקבוק המימן במשך זמן של עד 100 מיקרו-שניות לכל פולס.
הפולסים חוזרים על עצמם שוב ושוב עד שיש מספיק פרוטונים במכלים.
מערכת קטנה של שני זוגות קטבים מגנטיים או חשמליים שווים ומנוגדים מוודאת שהפרוטונים מרוכזים יחדיו ולא מתפזרים זה מזה.
במאיץ הליניארי יש שרשרת של תאים גליליים אשר נטענים על ידי תא תדר-רדיו, ושם החלקיקים מואצים.
החלקיקים עוברים דרך התאים, שטעונים במטען חיובי או שלילי לחלופין.
התאים שמאחורי החלקיקים טעונים במטען זהה למטען החלקיקים המואצים וכך דוחים אותם ודוחפים אותם, והמכלים שאחרי החלקיקים טעונים במטען שונה מהם וכך מושכים אותם- באופן זה הם מואצים.
כאשר האלקטרונים מגיעים לפער הבא בשלב הנכון של מתח תדירות הרדיו, הם מואצים שוב ומקבלים אנרגיה כפולה מאשר זו שהיו מקבלים אם היו מואצים בבת אחת.
למסת החלקיק יש השפעה גדולה על אורך התא הגלילי (שיכולה להגיע לאורך של 30 מטר): ככל שהמסה קטנה יותר, כך תהיה פחות אנרגיה קינטית ולכן אורך הגליל יהיה קצר יותר.
לדוגמה, מסת האלקטרון קטנה ממסת הפרוטון ועל כן לאלקטרון יש פחות אנרגיה קינטית מאשר לפרוטון, אף שמהירותם זהה.
חוץ מלהתאים את אורך התאים כך שכל אחד ארוך יותר מקודמו בגלל המהירות המתגברת של החלקיק, יש להתאים את השדה האלקטרומגנטי ואת מהירות החלקיק המואץ בכל שלב.
לאחר מכן הם מגיעים לבוסטר הסינכוטרון ("התחנה הבאה" של החלקיקים ב-CERN), שם הם מגיעים לרמה גבוהה יותר של אנרגיה.
לגודל המתח החשמלי שבתא קיים גבול מסוים שאם עוברים אותו יש הפרעה חשמלית שגורמת ליציאת אלקטרון מהמשטח הטעון.
כדי להאיץ את האלקטרון למהירות הרצויה (הקרובה למהירות האור) דרוש מתח רב, אך לא ניתן לתת אותו בבת אחת, אלא צריך לתת אותו בחלקים כאשר בכל חלק ניתן לחלקיקים את המתח המרבי שנוכל לתת בלי שתתרחש הפרעה חשמלית.
עקרונות המאיץ הוצעו על ידי גוסטב איסינג בשנת 1924. המאיץ הראשון נבנה על ידי רולף ווידרו בשנת 1928, שהוכיח שהאלקטרונים יכולים להיות מואצים דרך שפופרת בעזרת מתח המשתנה על ידי תדירות רדיו.
ווידרו מצא שיש להפריד אזורים של השפופרת, כך שהאלקטרונים יהיו מואצים על ידי שדה חשמלי כאשר הם עוברים את הפער בין האזורים.
הרעיון שלו היה מערך ליניארי ארוך של האצה ב"תאים" על ידי תדירויות רדיו בתחום של ג'יגה הרץ.
מאיץ החלקיקים הליניארי הוא הרחבה של רעיון זה.
Linac 2 החליף את המאיץ LINAC הראשון בשנת 1978. הוא נבנה במקור כדי לאפשר לאלומות החלקיקים המואצות בו להיות בעלות אנרגיה גבוהה יותר בשביל המאיצים הנמצאים בשרשרת ההאצה אחר Linac 2 ב-CERN.
מאיץ זה יוחלף בשנת 2020 על ידי המאיץ LINAC4.
לינפוס לינוקס היא הפצת גנו/לינוקס, נגזרת של פדורה, המיועדת להפצה בשוק האסייתי, עם תמיכה מלאה בשפה הסינית והיפנית.